Diari Oficial de la Generalitat Valenciana


Sumari del DOGV 8035, del 09-05-2017 (2017/3911)

ACORD de 5 de maig de 2017, del Consell, d'autorització d'ajusts de crèdits entre capítols i seccions.
------------------------------------------------------------------------------------------------------

### Dades del document

Número de DOGV
:   8035

Data del DOGV
:   09-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3911


Data del document
:   05-05-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 5 de maig de 2017, del Consell, d'autorització d'ajusts de crèdits entre capítols i seccions. [2017/3911]  
El Decret llei 1/2009, de 20 de febrer, del Consell, va constituir i va dotar, entre altres, el Pla especial de suport a la inversió productiva en municipis de la Comunitat Valenciana, per import de 4.731.116.562 ?.  
  
Des de l'aprovació del referit decret llei i com a conseqüència de la seua execució s'han produït diverses incidències que requereixen actuacions pressupostàries, i així:  
En el municipi de Benicàssim es va autoritzar, per Resolució de data 29 de maig de 2009 del vicepresident segon del Consell i conseller d'Economia, Hisenda i Ocupació, el finançament amb càrrec al pla especial del projecte denominat «Obra de construcció del Centre Integral de Majors, CEAM i Centre de Dia», amb un import finançable de 3.623.973,71 euros.  
En el curs de l'execució de l'obra, es van abonar diverses certificacions d'arreplegues. Amb posterioritat es va resoldre el contracte amb l'empresa adjudicatària a la qual i per problemes de liquiditat se li van retirar els arreplegues per part dels seus creditors, la qual cosa va motivar la confiscació de les fiances prestades per import d'1.250.000 euros.  
En l'exercici 2015 les quantitats confiscades es van generar en el pressupost corrent, i a causa de la impossibilitat de licitar un nou contracte el crèdit es va extingir al finalitzar l'exercici.  
En l'actualitat, la Vicepresidència i Conselleria d'Igualtat i Polítiques Inclusives ha sol·licitat que, amb càrrec als crèdits disponibles al pla especial i que no són necessaris per a altres projectes, es dote el projecte que té en execució en Benicàssim, per import d'1.028.740,47 euros, per a la realització d'una nova licitació per a la terminació de l'obra.  
El Decret llei 3/2016, de 27 de maig, del Consell, pel qual es regula el procediment de liquidació del Pla Especial de Suport a la Inversió Productiva en Municipis de la Comunitat Valenciana, estableix en l'article 3 que «els ajuntaments que hagen sol·licitat l'autorització de projectes amb càrrec al pla especial, n'haja estat aprovat o no el seu finançament amb càrrec a aquest, i les obres del qual consideren que no han d'executar-se, bé per causes sobrevingudes que ho impedisquen, per raons d'interés públic o per haver-se produït modificacions en la necessitat d'infraestructures en els municipis, podran sol·licitar-ne la substitució, per un altre o altres projectes, l'import total del qual no siga superior a aquell que substitueix, deduïdes, si és el cas, les obligacions econòmiques pagades o pendents de pagament amb càrrec al finançament del pla especial».  
Dins del termini ressenyat en l'esmentat decret llei i acompanyat dels documents que en aquest es requerien, l'Ajuntament de València va sol·licitar la substitució de projectes, que, prèvia l'emissió del preceptiu informe de la conselleria competent per raó de la matèria va ser autoritzada, procedint a la presentació de nous projectes, alguns dels quals ja compten amb el preceptiu informe de viabilitat, per la qual cosa procedeix l'autorització dels oportuns ajustos de crèdit, en el pressupost de l'agrupació de romanents.  
Per tot això, d'acord amb el que disposen els articles 21 i 23 de la Llei 14/2016, de Pressupostos de la Generalitat per a l'exercici 2017, a proposta del conseller d'Hisenda i Model Econòmic, el Consell, prèvia deliberació, en la reunió del 5 de maig de 2017,  
  
  
ACORDA  
  
La realització dels següents ajustos de crèdits, en el pressupost de l'agrupació de romanents, entre seccions, capítols i programes pressupostaris per un import global de 7.068.047,26 euros.  
  
  
  
  
  
València, 5 de maig de 2017  
  
La consellera secretària,  
MÓNICA OLTRA JARQUE